## El Consell contracta d’emergència de les obres de recuperació de les seus judicials de Catarroja i Requena després dels danys ocasionats per la DANA

*** Es preveuen actuacions per import de dos milions d’euros a Catarroja i per import de 60.000 euros a Requena**

El Consell ha pres nota de la declaració d’emergència i contractació d’obres en les seus judicials de Catarroja i Requena, així com de subministraments en l’Institut de Medicina Legal i Ciències Forenses de València després de les inundacions provocades per la DANA el 29 d’octubre.

Respecte a la seu judicial de Catarroja, la Conselleria de Justícia i Administració Pública ha adjudicat obres per valor de 2.014.000 euros. A més, s’estan executant actuacions en el soterrani, planta baixa primera, façana i accessos a l’edifici.

Les obres d’emergència en la seu de Requena suposen una inversió de 60.000 euros i tenen com a objectiu l’adequació d’espais per a la ubicació de diversos reforços transversals aprovats amb la finalitat de tindre més capacitat per a tramitar els procediments judicials relacionats amb la DANA.

A més, també s’ha declarat d’emergència el subministrament de racions de menjar i altres productes de cafeteria i de cobrebotes amb sola antilliscant per al personal que ha treballat en l’Institut de Medicina Legal en les labors d’identificació després de les inundacions. L’import del subministrament de menjar ascendix a 13.574 euros; i el de cobrebotes, a 2.238 euros.

Fecha: 23/12/2024